多蒙特歐聯決賽後出手 買斷馬特臣
2024年05月29日 23:01
東網電視
更多新聞短片
多蒙特準備買斷伊恩馬特臣。(Getty Images)
多蒙特今年初借入兩名英超兵，查頓辛祖同伊恩馬特臣都好使好用，會方打算兩個都留用，查頓辛祖因為價錢問題仲要同曼聯慢慢傾，至於車路士借將伊恩馬特臣，據報會喺歐聯決賽後展開談判，轉會費報價不高於3,500萬鎊(約3.5億港元)。
「轉會專家」羅曼諾報道，多蒙特視伊恩馬特臣為增兵優先目標，球員亦樂意留隊，因此會方打算啟動買斷條款，在歐聯決賽後就會同車路士談判，不過球會財力有限，轉會費唔會高過3,500萬鎊。
22歲嘅伊恩馬特臣係荷蘭U21成員，最近入選荷蘭歐國盃30人初選名單，隨時有得去歐國盃，今年初外借到多蒙特後上陣22場，交出3球2助攻數據，難怪多蒙特想留住佢。